**Iar Tărcuş este de pluş**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clonc, clonc, clonc, în jurul lor,

Scurmă, caută mâncare.

Puişorii păsat vor,

Daţi păsat că-i jale mare!

– Ia priviţi la puii mai,

Zice cloşca şi se-nfoaie,

Cât sunt ei de frumuşei,

Hai fuguţa la gunoaie!

Azorică, hop, îi vede,

Mârâie şi le zâmbeşte.

Cloşca de duşman îl crede,

Se repede şi-l ciupeşte.

– Nu lătra, câine ce eşti,

Puii mei de aur sunt,

Nici ţi-nchipui că găseşti

Mai frumoşi pe-acest Pământ!

– Cloşcă, potoleşte-ţi foiul,

Mârâie Azor încet.

Puii tăi sunt de tot soiul,

Dar de aur? Nu te cred.

Dacă-ai zice că-s de pluş,

Asta aş mai crede-o eu,

Căci de pluş e şi Tărcuş,

Iar Tărcuş e puiul meu.